Komisijos reglamentas (EB) Nr. 1798/95
1995 m. liepos 25 d.
iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, IV priedą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje [1], su paskutiniais pakeitimais, padarytais Komisijos reglamentu (EB) Nr. 1442/95 [2], ypač į jo 7 ir 8 straipsnius,
kadangi pagal Reglamentą (EEB) Nr. 2377/90 didžiausi likučių kiekiai palaipsniui turi būti nustatyti visoms farmakologiškai aktyvioms medžiagoms, Bendrijoje naudojamoms veterinariniuose vaistuose, kurie skiriami maistui skirtiems gyvūnams;
kadangi didžiausi likučių kiekiai turėtų būti nustatomi tik po to, kai Veterinarinių vaistų komitetas patikrina visą atitinkamą informaciją apie konkrečios medžiagos likučių saugą gyvūninės kilmės maisto produktų vartotojui ir likučių poveikį pramoniniam maisto produktų perdirbimui;
kadangi, nustatant didžiausią veterinarinių vaistų likučių kiekį gyvūninės kilmės maisto produktuose būtina apibrėžti gyvūnų, kuriuose gali būti likučių, rūšis, likučių lygius kiekviename svarbiame gydyto gyvūno kūno audinyje (tiriamasis audinys), ir likučio (nustatomasis likutis), tinkamo stebėti ir kontroliuoti likučių kiekį, tipą;
kadangi siekiant kontroliuoti likučių kiekį, kaip numatyta atitinkamuose Bendrijos teisės aktuose, didžiausi likučių kiekiai paprastai turėtų būti nustatyti tiriamuose kepenų arba inkstų audiniuose; tačiau kadangi kepenys ir inkstai dažnai pašalinami iš skerdenų, skirtų tarptautinei prekybai, todėl didžiausi likučių kiekiai visuomet turėtų būti nustatyti raumenų arba riebalų audiniuose;
kadangi tais atvejais, kai veterinariniai vaistai skirti dėsliesiems paukščiams, gyvūnams laktacijos laikotarpiu arba bitėms, didžiausia leistina likučių kiekiai taip pat turi būti nustatoma kiaušiniams, pienui arba medui;
kadangi matyti, kad didžiausi likučių kiekiai negali būti nustatyti dimetridazoliui, kadangi likučiai, bet kokiu kiekiu esantys gyvulinės kilmės maisto produktuose, kelia pavojų vartotojo sveikatai; kadangi todėl dimetridazolis turėtų būti įtrauktas į Reglamento (EEB) Nr. 2377/90 IV priedą;
kadangi iki šio reglamento įsigaliojimo turėtų būti numatytas 60 dienų laikotarpis, kad valstybės narės, siekdamos atsižvelgti į šio reglamento nuostatas, galėtų padaryti visas pritaikomąsias pataisas, kurių gali prireikti leidimams pateikti į rinką atitinkamus veterinarinius vaistus, kurie buvo išduoti pagal Tarybos direktyvą 81/851/EEB [3] su paskutiniais pakeitimais, padarytais Direktyva 93/40/EEB [4], kad būtų atsižvelgta į šio reglamento nuostatas;
kadangi Reglamento (EEB) Nr. 2377/91 8 straipsnyje nustatyta tvarka priimtinų priemonių projektas buvo pateiktas Direktyvų dėl techninių kliūčių panaikinimo veterinarijos vaistų prekybos srityje derinimo su technikos pažanga komitetui; kadangi komitetas nepriėmė jokios nuomonės, kadangi todėl Komisija pasiūlė, kad priemones priimtų Taryba;
kadangi Taryba nepriėmė jokio sprendimo ar nebalsavo prieš pasiūlytas priemones paprasta dauguma balsų per nustatytą trijų mėnesių laikotarpį; kadangi todėl Komisija privalo priimti šias priemones,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2377/90 IV priedas keičiamas kaip nurodyta pridedamame priede.
2 straipsnis
Šis reglamentas įsigalioja 60 dieną po jo paskelbimo Europos Bendrijų oficialiajame leidinyje.
Šis reglamentas yra privalomas ir tiesiogiai taikomas visose valstybėse narėse.
Priimta Briuselyje, 1995 m. liepos 25 d.